1968R0391 — SL — 11.11.1988 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 391/68

z dne 1. aprila 1968

o podrobnih pravilih za intervencijski nakup prašičjega mesa







KOMISIJA EVROPSKIH SKUPNOSTI JE, ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta št. 121/67/EGS ( 1 ) z dne 13. junija 1967 o skupni ureditvi trgov za prašičje meso, in zlasti členov 4(6) in 5(3) in drugega odstavka člena 22 Uredbe, ker morajo, skladno s členoma 4 in 5 Uredbe št. 121/67/EGS, intervencijske službe sprejeti natančna pravila za izvajanje intervencijskega nakupa; ker je treba zato, da bodo intervencijske službe učinkovito izvajale intervencijski nakup, določiti kriterije za izbor intervencijskih centrov, kjer se bo izvajal nakup; ker je treba takšne centre izbrati na podlagi določenih tehničnih zahtev, ki zagotavljajo zadovoljivo skladiščenje mesa v hladilnicah; ker je treba za namene uspešnega izvajanja nakupa določiti najmanjšo količino za nakup, ki se spreminja glede na proizvod; ker je treba zaradi enakega obravnavanja tistih, ki ponujajo svoje proizvode za nakup, določiti nakupno ceno in kraj, kjer intervencijska služba prevzame odkupljene proizvode; ker je ta kraj načeloma lahko intervencijski center, kamor namerava prodajalec dostaviti svoje proizvode; ker pa mora imeti intervencijska služba možnost, da določi drug kraj, če na mestu, ki ga je določil prodajalec, prevzem ni mogoč; ker se mora intervencijska politika Skupnosti izvajati racionalno; ker je zato priporočljivo zagotoviti, da odkupljeni in pozneje odprodani proizvodi izpolnjujejo zahteve, ki so določene v direktivah o zdravstvenem varstvu; ker je nadalje priporočljivo, da takšni proizvodi izpolnjujejo določene tehnične zahteve in da se jih, kar zadeva prašičje trupe, klasificira skladno z Uredbo Sveta št. 211/67/EGS ( 2 ) z dne 27. junija 1967, ki določa kategorije za prašičje trupe v Skupnosti; ker je treba zato, da ima Komisija pregled nad celotnim izvajanjem intervencijskih ukrepov, s predpisi določiti, da države članice obveščajo Komisijo o vseh podrobnostih, ki zadevajo te ukrepe; ker so ukrepi, predvideni v tej uredbi, skladni z mnenjem Upravljalnega odbora za prašičje meso, SPREJELA NASLEDNJO UREDBO:







Člen 1

1. Intervencijske centre izberejo države članice, in sicer takšne, ki zagotavljajo, da je izvajanje intervencijskih ukrepov uspešno ter da potekata prevzem in ohlajevanje v zadovoljivih tehničnih pogojih.

Države članice sprejmejo vse potrebne ukrepe za zagotovitev zadovoljivega konzerviranja uskladiščenih proizvodov. Temperatura za hlajenje mora biti nižja od minus 30 °C, kar zagotavlja najvišjo notranjo temperaturo, ki ne sme biti višja od minus 15 °C. Temperatura za skladiščenje mora biti nižja od minus 20 °C.

Zaklane prašiče, bodisi cele trupe ali polovice, se po ohladitvi pakira v polietilen, ki je primeren za pakiranje živil in ima debelino 0,05 mm ter v bombažne vreče.

Prsi s potrebušino in nestopljeno hrbtno slanino se po ohladitvi pakira v polietilen, ki je primeren za pakiranje živil in ima debelino 0,05 mm.

◄

Člen 2

Najmanjša količina za dostavo je:

(a) 1 tona za cele prašičje trupe ali za polovice prašičjih trupov,

(b) 0,75 tone za prsi s potrebušino,

(c) 0,75 tone za hrbtno slanino.

Člen 3

Nakupna cena je cena franko hladilnica intervencijskega centra, pri čemer stroške razkladanja krije prodajalec.

Člen 4

1. Ko ponudba za prodajo predložena intervencijski službi, je potrebno navesti intervencijski center kamor namerava prodajalec dostaviti proizvode, in kraj, kjer se v času ponudbe proizvodi nahajajo.

2. Intervencijska služba določi datum prevzema.

3. Če proizvodov ni mogoče prevzeti v intervencijskem centru iz odstavka 1, določi intervencijska služba drug center prevzema, ki ga izbere med tremi intervencijskimi centri, najbližjimi kraju, kjer se v času ponudbe nahajajo proizvodi.

Člen 5

Proizvode je mogoče odkupiti le v primeru:

(a) da izpolnjujejo določbe Direktive Sveta z dne 26. junija 1964 ( 3 ), o zdravstvenih zadevah, ki so povezane s trgovanjem s svežim mesom v Skupnosti, kakor je bila nazadnje spremenjena z Direktivo Sveta z dne 6. oktobra 1969 ( 4 ), in zlasti določbe člena 3 in 4 Direktive,

(b) da izpolnjujejo zahteve iz Priloge, in

(c) da so klasificirani, kar zadeva prašičje trupe ali polovice, skladno z Uredbo Sveta (EGS) št. 2108/70 ( 5 ) z dne 30. oktobra 1970, ki določa lestvico Skupnosti za razvrščanje prašičjih trupov.

◄

2. Kupovati se ne sme naslednjih proizvodov:

(a) tistih, ki so zaradi svojih lastnosti neprimerni za skladiščenje ali poznejšo porabo,

(b) tistih, ki izhajajo iz zakola svinj ali merjascev, ali

(c) tistih, ki niso pridobljeni iz prašičev, ki izhajajo iz Skupnosti, ali

▼M4

(d) ki presegajo najvišje stopnje radioaktivnosti, ki jih dovoljujejo pravila Skupnosti. Stopnje, ki veljajo za proizvode, s poreklom iz Skupnosti in so onesnaženi zaradi nesreče v černobilski jedrski elektrarni, so tiste, ki jih določa člen 3 Uredbe Sveta (EGS) št. 3955/87 ( 6 ). Stopnja radioaktivnega onesnaženja proizvoda se spremlja, če okoliščine to zahtevajo in samo v potrebnem časovnem obdobju. Po potrebi se določi trajanje in obseg preverjanj, skladno s postopkom iz člena 24 Uredbe (EGS) št. 2759/75.

▼B

3. Države članice sporočijo Komisiji določbe, ki so jih sprejele za izpolnjevanje tega člena.

Člen 6

Države članice najpozneje na začetku nakupa sporočijo Komisiji o intervencijske centre ter njihove hladilne in skladiščne zmogljivosti.

Komisiji nemudoma sporočijo tudi o vse naknadne spremembe.

Člen 7

▼M1

1. Države članice tedensko posredujejo Komisiji po teleksu naslednje podatke, ki zadevajo odkupe iz predhodnega tedna:

(a) odkupljene proizvode, njihov kakovostni razred in količino,

(b) ceno, ki je bila plačana za vsak proizvod in kakovostni razred.

2. Države članice sporočijo Komisiji proizvode in količine, ki so še uskladiščene konec vsakega meseca, in navedejo tudi naslov, kjer so uskladiščene.

▼B

3. Delovanje intervencijskega sistema se pregleduje redno, na podlagi določb člena 25 Uredbe št. 121/67/EGS.

Člen 8

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M3









PRILOGA

Proizvodi, ki so lahko predmet intervencijskega nakupa

1. Trupi ali polovice, sveži ali ohlajeni (podštevilka iz 0203 11 10 kombinirane nomenklature): (a) od živali, ki so bile zaklane največ štiri dni pred nakupom in so dobro izkrvavljene; (b) simetrično razdeljene po sredini hrbteničnega kanala; (c) brez glave, spodnje čeljusti, vratu, ledvične maščobe, ledvic, prednjih nog, repa, potrebušine in hrbtenjače.

2. Prsi s potrebušino, sveže ali ohlajene (podštevilka iz 0203 19 15 kombinirane nomenklature): (a) od živali, ki so bile zaklane največ osem dni pred nakupom; (b) mase največ 8 kg na kos; (c) ki imajo vsaj osem reber in so odrezani pod pravim kotom od plečeta med tretjim in četrtim rebrom; (d) (d)„z ali brez kože“, toda brez potrebušine, zunanje prašičje maščobe ali seskov.

3. Podkožna prašičja maščoba, sveža ali ohlajena (podštevilka iz 0209 00 11 kombinirane nomenklature): (a) od živali, ki so bile zaklane največ osem dni pred nakupom; (b) odrezana pod pravim kotom; (c) (c)„z ali brez kože“, brez mesa; (d) najmanj 2 cm debeline in najmanj 15 cm širine med hrbtom in trebuhom.

4. Proizvodi iz točk 1, 2 in 3 morajo biti od časa klanja do prevzema ohlajeni in morajo imeti ob prevzemu notranjo temperaturo ne več kot + 4°C.